Diari Oficial de la Generalitat Valenciana


Sumari del DOGV 3975, del 06-04-2001 (2001/3174)

RESOLUCIÓ de 29 de març de 2001, del director general de Justícia, per la qual s'obri la convocatòria pública per a la constitució de la borsa de treball, per a la provisió de vacants del cos de metges forenses de l'administració de justícia a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3174


Data del document
:   29-03-2001

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * treball temporal
    * metge
    * medicina forense
    * concurs administratiu

RESOLUCIÓ de 29 de març de 2001, del director general de Justícia, per la qual s'obri la convocatòria pública per a la constitució de la borsa de treball, per a la provisió de vacants del cos de metges forenses de l'administració de justícia a la Comunitat Valenciana. [2001/X3174]
  
L'Ordre de 2 d'agost de 1999, sobre constitució de borses de treball per a la provisió de vacants dels Cossos de Metges Forenses, Oficials, Auxiliars i Agents de l'administració de Justícia a la Comunitat Valenciana, estableix el procediment per a la formació de borses de treball per a cobrir temporalment llocs de les plantilles dels Òrgans Judicials, Fiscalies i Serveis de l'administració de Justícia.
  
Havent-se esgotat les borses de treball dels metges forenses d'Alacant i Castelló, i quedant només 11 metges forenses dels integrants en la borsa de València, que va ser convocada per Resolució de 21 de gener de 1999, escau obrir nova convocatòria per a la constitució de borses de treball en les tres províncies.
  
Segons que disposa l'article 5 de la citada Orde la constitució de les borses correspon a la Direcció General de Justícia per mitjà de resolució publicada en el Diari Oficial de la Generalitat Valenciana.
  
En conseqüència, oïdes les centrals sindicals integrants de la mesa sectorial, es convoca l'esmentada borsa de treball d'acord amb les bases següents:
  
Primera
  
S'obri convocatòria pública per a la constitució de borses de treball per al nomenament de metges forenses interins en els Instituts de Medicina Legal de València, Castelló i Alacant, les quals tindran el nombre màxim d'integrants següents:
  
IML General Minusvàlids
  
València 50 2
  
Alacant 50 1
  
Castelló 35 1
  
Els llocs reservats per a minusvàlids es cobriran pels que tinguen la condició legal de persones amb discapacitat de grau igual o superior al 33%, sempre que acrediten l'indicat grau de discapacitat i la compatibilitat funcional amb l'exercici de les tasques que corresponen al cos en la borsa en la qual opten.
  
Els llocs no coberts per la quota de minusvàlids s'incorporaran al general.
  
Segona. Requisits dels aspirants
  
Per a concórrer a les borses de treball els aspirants han de reunir els següents requisits:
  
1. Ser major d'edat.
  
2. Ser espanyol o nacional d'un Estat membre de la Unió Europea o trobar-se en alguna de les situacions a què fa referència l'article 1 de la Llei 17/1993, de 23 de desembre, sobre l'Accés a determinats sectors de la Funció Pública dels nacionals dels altres Estats membres de la Unió Europea.
  
3. Estar en possessió del títol exigit en el Reglament Orgànic del Cos de Metges Forenses.
  
En el supòsit de titulació obtinguda en l'estranger s'haurà d'estar en possessió de la credencial que acredite l'homologació efectuada pel Ministeri d'Educació i Cultura, o de la credencial de reconeixement per a l'exercici de la professió.
  
4. No haver sigut condemnat, ni estar processat, ni inculpat per delicte dolós, tret que s'haguera obtingut la rehabilitació o haguera recaigut en la causa interlocutòria de sobreseïment.
  
5. No trobar-se inhabilitat per a l'exercici de les funcions públiques.
  
6. No haver sigut separat, per mitjà de procediment disciplinari, d'un Cos de l'Estat, de les Comunitats autònomes o de les Administracions locals, ni suspès per a l'exercici de funcions públiques, en via disciplinària o judicial, llevat que haguera sigut degudament rehabilitat.
  
7. No patir defecte físic o malaltia que incapacite per a l'acompliment del lloc.
  
8. Residir en la província on sol·licite l'admissió.
  
9. No haver sigut exclosos de l'anterior borsa de treball del personal de l'administració de Justícia per alguna de les causes assenyalades en l'article 12.2 apartats 1, 2 i 3 de l'Ordre de 2 d'agost de 1999.
  
Tercera. Sol·licituds
  
1. Els qui vulguen ser inclosos en les borses de treball hauran de presentar la seua sol·licitud en el model que s'acompanya com annex I, dirigida al director general de Justícia, excepte els qui estiguen exercint funcions com a metge forense interí en el moment de finalitzar el termini de presentació d'instàncies, que quan cessen s'incorporaran automàticament en la borsa de treball corresponent.
  
2. Els models d'instància seran facilitats en qualsevol de les oficines Prop de la Generalitat Valenciana.
  
3. El termini de presentació de sol·licituds és de 20 dies naturals, comptats a partir del següent a la publicació de la present convocatòria en el Diari Oficial de la Generalitat Valenciana.
  
4. Les instàncies hauran de presentar-se en les dependències enumerades en l'apartat 2 d'aquesta base.
  
També podran remetre's per correu certificat conforme al que estableix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, o per qualsevol altra de les restants modalitats previstes en el referit text legal.
  
Quarta. Documentació a aportar
  
Les sol·licituds hauran d'anar acompanyades d'originals o fotocòpies compulsades de la següent documentació:
  
1. Acreditació dels requisits:
  
1.1 Document Nacional d'Identitat per les dues cares.
  
Els aspirants que no tinguen la nacionalitat espanyola hauran de presentar el document que acredite la seua nacionalitat.
  
1.2 Titulació exigida per a l'ingrés en el Cos de Metges Forenses: llicenciatura en Medicina.
  
En el supòsit de titulacions obtingudes en l'estranger haurà d'acreditar-se la seua homologació.
  
1.3 Certificat d'empadronament o residència quan el domicili que figure en el DNI no coincidisca amb la província a la borsa de treball de la qual s'opta.
  
1.4 Les persones que concórreguen al cos de minusvàlids hauran d'aportar:
  
- Certificat acreditatiu de la minusvalidesa, indicant el grau de discapacitat.
  
- Certificat acreditatiu de la compatibilitat funcional per a l'acompliment de les tasques que corresponguen al cos a la borsa a la qual opten.
  
2. Acreditació dels mèrits
  
2.1 Serveis en l'Administració de Justícia.
  
Per a acreditar aquests serveis s'aportarà el certificat del director de l'Institut de Medicina Legal, secretari judicial o cap de l'organisme corresponent segons model que s'acompanya com annex II.
  
Els serveis prestats com a Metge Forense interí des del 2 de gener de 1997 s'hauran d'indicar en la instància, però no caldrà la seua acreditació documental.
  
2.2 Serveis en una altra Administració Pública.
  
Per a acreditar aquests serveis s'aportarà certificat expedit per funcionari competent.
  
2.3 L'haver aprovat el primer exercici de l'última oposició convocada per a l'accés al Cos de Metges Forenses no haurà d'acreditar-se, si bé s'ha de fer-se constar en la instància per a ser considerat com a mèrit.
  
2.4 Certificat expedit per la Junta Qualificadora de Coneixements de Valencià, o títol homologat segons l'Ordre de 16 d'agost de 1994 de la Conselleria d'Educació i Ciència, modificada per l'Ordre de 22 de desembre de 1995 i l'Ordre de 24 de juny de 1999, de la Conselleria de Cultura, Educació i Ciència, sobre certificats oficials de Coneixements de Valencià.
  
2.5 Coneixements d'informàtica.
  
Per a acreditar com a mèrit el coneixement d'informàtica, hauran de presentar-se certificats acreditatius d'haver realitzat cursos d'informàtica amb la indicació del nombre d'hores del curs.
  
El certificat haurà de ser expedit per un centre oficial o, en el cas de ser un curs homologat per una Administració Pública competent, haurà de fer-se constar l'homologació.
  
2.6 Títols o diplomes acreditatius dels mèrits específics que s'al·leguen segons el que estableix l'art. 8, apartat b) de l'Ordre de 2 d'agost de 1999, del conseller de Justícia i Administracions Públiques, sobre constitució de borses de treball per a la provisió de vacants dels Cossos de Metges Forenses, Oficials, Auxiliars i Agents de l'administració de Justícia a la Comunitat Valenciana o fotocòpies compulsades.
  
3. Les persones que hagueren presentat sol·licituds per a la seua inclusió en borses de treball convocades per la Direcció General de Justícia de la Generalitat Valenciana amb anterioritat i no estigueren treballant a l'acabament del termini de presentació de sol·licituds, no hauran de presentar els documents que van aportar en el seu dia, encara que sí que hauran de presentar la sol·licitud ajustada a model, fent constar els requisits i mèrits que al·leguen. També hauran d'acreditar documentalment els requisits i mèrits no al·legats amb anterioritat.
  
Cinquena
  
Finalitzat el termini de presentació d'instàncies, per la Direcció General de Justícia es procedirà a la realització dels següents tràmits:
  
1. Es desestimaran d'ofici les sol·licituds presentades fora de termini, que no s'ajusten al model o no aporten la documentació acreditativa de reunir els requisits que s'exigeixen en la base 2a, excepte les excepcions de la base quarta, 3.
  
2. S'avaluaran els mèrits acreditats, segons el barem contingut en l'article 8 de l'Ordre de 2 d'agost de 1999.
  
Els mèrits o circumstàncies no al·legats en la instància i/o no acreditats, no es tindran en compte a l'hora del seu baremació.
  
3. Els aspirants s'ordenaran conforme a la puntuació obtinguda. En cas d'empat primarà la puntuació obtinguda en cada apartat del barem començant pel primer. De persistir l'empat, es dirimirà en favor del sol·licitant de major edat.
  
Sisena. Constitució i publicació de la borsa
  
1. Elaborades les borses conforme a la base anterior s'entregaran a les organitzacions sindicals integrants de la taula sectorial de justícia de la Generalitat Valenciana per a informe pel termini de 10 dies.
  
2. Resoltes, si és procedent, les observacions formulades per les organitzacions sindicals, es resoldrà la constitució provisional de les borses de treball que seran remeses per a la seua exposició en els òrgans assenyalats en l'article 10, paràgraf 1r de l'Ordre de 2 d'agost de 1999.
  
3. Les persones interessades tindran un termini de 10 dies per a reclamar, davant de la Direcció General de Justícia, sobre qualsevol de les dades contingudes en la llista.
  
4. Resoltes les reclamacions es publicarà la borsa definitiva seguint el mateix procediment que per a la resolució provisional.
  
Setena. Recursos
  
Contra la present resolució, que posa fi a la via administrativa, podrà interposar recurs contenciós administratiu davant dels jutjats contenciós administratiu de València, en un termini de dos mesos comptats des de l'endemà al de la seua publicació, conforme el que disposen els articles 8.2, 14.2 I 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.